**NOLIKUMS**

**iepirkumam**

**Veselības apdrošināšanas pakalpojumi**

**SIA „Daugavpils autobusu parks” darbiniekiem**

Identifikācijas numurs DAP 2025/08

**Daugavpils, 2025**

**I. Vispārīgā informācija**

1.1. Iepirkuma identifikācijas Nr. - DAP 2025/08

1.2. Pasūtītājs - SIA „Daugavpils autobusu parks”

1.3. Kontaktpersona iepirkuma jautājumos – Artjoms Vengrevičs, +371 29900699, [buspark@apollo.lv](mailto:buspark@apollo.lv)

1.4. Nolikumam atbilstošo piedāvājumu izvēles kritērijs - saimnieciski izdevīgākais piedāvājums.

1.5. Pretendents var iesniegt tikai vienu piedāvājuma variantu par visu iepirkuma apjomu. Ja tiek iesniegti vairāki piedāvājuma varianti, tad netiek vērtēts ne viens no tiem.

**II. Iepirkuma priekšmets**

2.1. Iepirkuma priekšmets - veselības apdrošināšanas pakalpojumi

2.2. Iepirkuma priekšmets nav sadalīts daļās.

2.3. Paredzamais līguma izpildes termiņš - 12 kalendārie mēneši no līguma noslēgšanas dienas.

2.4. Iepirkums paredz iepirkuma līguma slēgšanu

2.5. Līguma izpildes vieta - Latvijas Republikas teritorija.

2.6. Precīzs pakalpojuma apraksts ir noteiks tehniskajā specifikācijā (2.pielikums).

**III. Piedāvājumu iesniegšanas laiks un kārtība**

3.1. Piedāvājumu parakstītu ar drošu elektronisku parakstu var iesniegt uz SIA „Daugavpils autobusu parks” e-pasta adresi [buspark@apollo.lv](mailto:buspark@apollo.lv)

3.2. Piedāvājuma iesniegšanas termiņš – **19.05.2025. plkst. 10:00.**

3.3. Piedāvājuma atvēršana notiek pēc 3.2.punktā noteiktā piedāvājumu iesniegšanas termiņa beigām.

3.4. Piedāvājumu vērtēšanu un lēmumu pieņemšanu komisija veic slēgtā sēdē.

**IV. Piedāvājuma noformēšana**

4.1. Piedāvājumā iekļautajiem dokumentiem ir jābūt latviešu valodā, skaidri salasāmiem, bez neatrunātiem labojumiem. Ja dokumenti iesniegti citā valodā, pretendents pievieno tiem notariāli apliecinātu tulkojumu.

4.2. Pieteikumu, apliecinājumu, tehnisko un finanšu piedāvājumu, un citus iepirkuma dokumentus paraksta persona, kuras pārstāvības tiesības reģistrētas Latvija Republikas uzņēmumu reģistrā vai kura ir tam speciāli pilnvarota.

4.3. Pieteikums, apliecinājums, finanšu piedāvājums jāsagatavo saskaņā ar pievienotajiem paraugiem.

4.4. Aizpildot finanšu piedāvājumu, cenā ietver visas ar iepirkuma priekšmetu saistītās izmaksas, atlaides un piemaksas, kā arī visus nodokļus (izņemot pievienotās vērtības nodokli) un nodevas, ja tādas ir paredzētas, kā arī visus iespējamos riskus, kas saistīti ar tirgus cenu svārstībām plānotajā līguma izpildes laikā.

4.5. Pēc piedāvājuma iesniegšanas termiņa beigām pretendents nevar savu piedāvājumu grozīt.

**V. Prasības pretendentiem un iesniedzamie dokumenti**

**5.1. Prasības pretendentiem:**

5.1.1. Pretendents ir reģistrēts normatīvajos aktos noteiktajā kārtībā Komercreģistrā vai līdzvērtīgā reģistrā ārvalstīs, licencēts vai sertificēts atbilstoši attiecīgās valsts normatīvo aktu prasībām un ir tiesīgs sniegt Pasūtītājam nepieciešamo pakalpojumu Latvijas Republikā;

5.1.2. Pretendents ir iesniedzis visus nepieciešamos dokumentus savas kvalifikācijas novērtēšanai.

5.1.3. Pretendentam (personu apvienībai) iepriekšējo trīs gadu laikā jābūt pieredzei iepirkuma priekšmetā minēto pakalpojumu veikšanā (iestādēm un/vai uzņēmumiem, no kuriem vismaz divas ir valsts vai pašvaldības iestādes). Informāciju par veiktajiem pakalpojumiem, kas raksturo šajā punktā prasīto pieredzi ierakstīt zemāk esošajā tabulā. (Pieredze apliecināma ar izpildītiem pakalpojumu līgumiem uz Pretendenta piedāvājuma iesniegšanas brīdi. Ja piedāvājumu iesniedz personu apvienība, tad visu personas apvienības dalībnieku pieredze uzrādāma kopā).

|  |  |  |  |  |  |
| --- | --- | --- | --- | --- | --- |
| Nr. p.k. | Pasūtītājs | Līguma termiņi | Pakalpojumu apraksts, kas  raksturo prasīto pieredzi | Pasūtītāja kontaktpersona, tālrunis | Līgumcena (tūkst. EURO, bez PVN) |

**5.2. Iesniedzamie dokumenti:**

5.2.1. Pretendenta pieteikums dalībai iepirkuma procedūrā (1.pielikums);

5.2.2. Informācija par Pretendenta vai personu apvienības dalībnieku pieredzi, aizpildot tabulu

(Nolikuma 5.1.3.apakšpunkts).

5.2.3. Pretendentam Finanšu un kapitāla tirgus komisijas izsniegtas spēkā esošas licences apliecināta kopija, kas atļauj Pretendentam (attiecīgi iepriekš minētai komercsabiedrībai vai filiālei) Latvijā sniegt veselības apdrošināšanas pakalpojumu;

5.2.4. Pretendenta veselības apdrošināšanas līgumiestāžu sarakstus, atsevišķi norādot līgumiestāžu skaitu ambulatoriem pakalpojumiem un līgumiestāžu skaitu stacionāriem pakalpojumiem. Viens saraksts, kurā ir norādītas līgumiestādes visā Latvijā (neieskaitot Daugavpils pilsētu, Augšdaugavas novadu, un Krāslavas novadu ) un otrs saraksts, kurā ir norādītas līgumiestādes tikai Daugavpils pilsētā, Augšdaugavas un Krāslavas novados. Par līgumiestādēm tiek uzskatītas iestādes, kurās apdrošinātās personas var saņemt ambulatoros un stacionāros pakalpojumus uzrādot apdrošināšanas karti.

5.2.5. Pretendenta tehniskajam piedāvājumam jāatbilst Nolikuma 2. pielikumā norādītajai tehniskajai specifikācijai.

5.2.6. Tehniskajam piedāvājumam jābūt Pretendenta vadītāja vai pilnvarotās personas parakstītam.

5.2.7. Pretendenta apliecinājums, ka viņš ir iepazinies ar Tehniskās specifikācijas prasībām un garantē to izpildi.

5.2.8. Tehniskais un finanšu piedāvājums saskaņā ar 2. un 3.pielikumiem.

5.2.9. Apakšuzņēmēju sarakstu (ja līguma daļu paredzēts nodot apakšuzņēmējiem) un šo uzņēmēju apliecinājumus vai vienošanos par sadarbību konkrēta līguma izpildei.

5.3. Komisija izslēdz pretendentu no tālākas dalības iepirkumā un neizskata tā piedāvājumu:

5.3.1. Sabiedrisko pakalpojumu sniedzēju iepirkumu likumā noteiktajos gadījumos;

5.3.2. ja piedāvājums nav noformēts Nolikumā noteiktajā kārtībā;

5.3.3. pretendents nav iesniedzis visus Nolikumā noteiktos dokumentus savas kvalifikācijas novērtēšanai;

5.3.4. pretendents neatbilst Nolikumā noteiktajām kvalifikācijas prasībām.

**VI. Piedāvājumu vērtēšanas kritēriji un lēmuma pieņemšana**

6.1. Iepirkuma komisija izvēlēsies **saimnieciski izdevīgāko piedāvājumu**, kas atbilst visām Nolikumā un tehniskajā specifikācijā norādītajām prasībām.

6.2. Iepirkuma komisija:

6.2.1. Pārbaudīs piedāvājumu atbilstoši Nolikumā norādītajām prasībām;

6.2.2. pārbaudīs pretendenta iesniegtos dokumentus;

6.2.3. pārbaudīs piedāvājuma atbilstību tehniskās specifikācijas prasībām un nepieciešamības gadījumā pieprasīs pretendentam izskaidrot piedāvājumā iekļauto informāciju;

6.2.4. pēc pretendenta kvalifikācijas atbilstības pārbaudes komisija vērtē piedāvājumus atbilstoši vērtēšanas kritērijiem. Komisija pārbauda, vai piedāvājumā nav aritmētisku kļūdu;

6.2.5. noteiks Nolikuma prasībām atbilstošu saimnieciski izdevīgāko piedāvājumu:

6.2.6. Par iepirkuma uzvarētāju tiek atzīts saimnieciski visizdevīgākais piedāvājums (piedāvājums, kurš saņems lielāko punktu skaitu), ko nosaka sekojoši:

**Vērtēšanas kritēriji to nozīmīguma secībā un kritēriju īpatsvars:**

|  |  |  |
| --- | --- | --- |
| **Vērtēšanas kritēriji** | **Vērtēšanas kritēriju īpatsvars nozīmīguma secībā**  **(Maksimālais punktu skaits)** |  |
|  |
|  |
| Pamatprogrammas apdrošināšanas prēmija 1 darbiniekam | 60 |  |
| Līgumiestāžu saraksts ar pārklājumu visā Latvijā (izņemot Daugavpili un Augšdaugavas novadu)  Viena pretendenta Līgumiestādes ambulatoro vai stacionāro pakalpojumu sniegšanas adrese sarakstā var tikt norādīta tikai vienu reizi. Līguma iestāžu sarakstā Pretendents iekļauj un norāda tās līguma iestādes, kas ir attiecināmas uz piedāvātajām apdrošināšanas programmām. | 15 |  |
| Līgumiestāžu saraksts ar pārklājumu Daugavpilī , Augšdaugavas, Krāslavas novadā  Viena pretendenta Līgumiestādes ambulatoro vai stacionāro pakalpojumu sniegšanas adrese sarakstā var tikt norādīta tikai vienu reizi. Līguma iestāžu sarakstā Pretendents iekļauj un norāda tās līguma iestādes, kas ir attiecināmas uz piedāvātajām apdrošināšanas programmām. | 15 |  |
| Papildu vērtējamās speciālistu maksas konsultācijas ar tādu pašu vienas konsultācijas limitu, iekļaujot kopējā ambulatorajā limitā vismaz 1 konsultāciju apdrošināšanas periodā sekojošiem speciālistiem: dietologa, podologa, imunologa, homeopāta | 10 |  |

1. Punkti par gada apdrošināšanas prēmiju 1 darbiniekam pamatprogrammai tiek noteikti šādi:
   1. Lētākais piedāvājums saņem 60 punktus;
   2. pārējiem pretendentiem punkti tiek noteikti pēc formulas - lētākais piedāvājums/vērtējamais piedāvājums) x 60 punktiem (rezultāts tiks noapaļots līdz punkta desmitdaļām.

6.2.6.2. Punkti par līgumiestāžu pārklājumu visā Latvijā (izņemot Daugavpili, Augšdaugavas novadu un Krāslavas novadu) tiek noteikti šādi:

* 1. piedāvājums ar lielāko līgumiestāžu pārklājumu saņem 15 punktus;
  2. pārējiem pretendentiem punkti tiek noteikti pēc formulas - (vērtējamais piedāvājums/piedāvājums ar lielāko līgumiestāžu pārklājumu visā Latvijā ) x 15 punktiem (rezultāts tiks noapaļots līdz punkta desmitdaļām).

1. Punkti par līgumiestāžu pārklājumu Daugavpilī, Augšdaugavas novadā un Krāslavas novadā tiek noteikti šādi:
   1. piedāvājums ar lielāko līgumiestāžu pārklājumu saņem 15 punktus;
   2. pārējiem pretendentiem punkti tiek noteikti pēc formulas - vērtējamais piedāvājums/piedāvājums ar lielāko līgumiestāžu pārklājumu Daugavpilī, Augšdaugavas novadā un Krāslavas novadā) x 15 punktiem (rezultāts tiks noapaļots līdz punkta desmitdaļām).

6.2.6.4. punkti par papildu vērtējamās speciālistu maksas konsultācijas ar tādu pašu vienas konsultācijas limitu, iekļaujot kopējā ambulatorajā limitā vismaz 1 konsultāciju apdrošināšanas periodā sekojošiem speciālistiem: dietologa, podologa, imunologa, homeopāta tiek noteikti šādi:

a) maksimālais punktu skaits (10 punkti) tiek piešķirts piedāvājumam, kurā iekļauta konsultāciju apmaksa visvairāk speciālistiem (no uzskaitītājiem).

b) Pārējiem piedāvājumiem piešķiramie punkti tiek aprēķināti izmantojot proporcijas principu pret piedāvājumu, kurā iekļauta konsultāciju apmaksa visvairāk speciālistiem, saskaņā ar formulu z=(x/y)\*10, kur: x – vērtētais piedāvājums, kuram aprēķina punktus; y- pied.ar lielāko iekļauto speciālistu skaitu; z – vērtētā piedāvājuma iegūtie punkti, 10 – maksimālais punktu skaits;

6.3. Galīgo vērtējumu katram piedāvājumam nosaka kopējā vērtēšanas tabulā, saskaitot pretendentu iegūtos punktus par katru no kritērijiem. Komisija, ņemot vērā kopējās vērtēšanas rezultātus, pieņem lēmumu slēgt iepirkuma līgumu vai izbeigt iepirkumu neizvēloties nevienu piedāvājumu.

Iepirkuma komisija par iepirkuma uzvarētāju izvēlas pretendentu, kurš iesniedzis saimnieciski visizdevīgāko piedāvājumu, t.i. piedāvājumu, kurš ieguvis visaugstāko galīgo novērtējumu.

Pasūtītājs, pirms pieņem lēmumu par iepirkuma līguma slēgšanu ar pretendentu, kuram atbilstoši citām Nolikumā noteiktajām prasībām un piedāvājuma izvēles kritērijiem būtu piešķiramas tiesības slēgt iepirkuma līgumu, pārliecinās par to, vai attiecīgais pretendents, tā apakšuzņēmēji un Personas, uz kuru iespējām pretendents balstās, atbilst Nosacījumiem dalībai iepirkuma procedūrā, iegūstot informāciju no publiskām datubāzēm, kompetentām institūcijām vai pieprasot pretendentam iesniegt attiecīgas izziņas.

6.3.1. Attiecībā uz pretendentu, kuram atbilstoši noteiktajām prasībām un kritērijiem būtu piešķiramas līguma slēgšanas tiesības, normatīvajos aktos noteiktajā kārtībā pārbaudīs informāciju par to vai:

6.3.2. nav pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

6.3.3. pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz *150* *EUR*.

6.3.4. Pieņems lēmumu par uzvarētāju;

6.3.5. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu;

6.3.6. Piedāvājumi, kas iesniegti pēc uzaicinājumā norādītā termiņa netiks vērtēti.

**VII. Iepirkuma komisijas darbība**

7.1. Iepirkuma Komisija darbojas saskaņā ar likumdošanas un dotā Nolikuma prasībām.

7.2. Savus lēmumus komisija pieņem sēžu laikā.

7.3. Komisijas loceklis nevar vienlaikus pārstāvēt pasūtītāja un pretendenta intereses, kā arī nevar būt saistīts ar pretendentu.

7.4. Komisija dokumentē katru iepirkuma stadiju, sastādot attiecīgus protokolus un citus dokumentus.

7.5. Komisijai ir šādas tiesības:

7.5.1. pieprasīt izskaidrot piedāvājumā iekļauto informāciju;

7.5.2. lemt par iesniegtā piedāvājuma noraidīšanu, ja tiek konstatēts, ka tas neatbilst dotā Nolikuma prasībām;

7.5.3. pieņemt lēmumu par iepirkuma uzvarētāju vai objektīva iemeslu dēļ izbeigt iepirkumu, neizvēloties nevienu piedāvājumu;

7.5.4. pieaicināt komisijas darbā speciālistus vai ekspertus ar padomdevēja tiesībām;

7.5.5. veikt citas darbības, kas izriet no šī iepirkuma Nolikuma un likumdošanas prasībām.

7.6. Komisijai ir šādi pienākumi:

7.6.1. izskatīt un izvērtēt pretendentu piedāvājumus un noteikt uzvarētāju;

7.6.2. pārbaudīt, vai piedāvājumos nav aritmētisku kļūdu.

**VIII. Pretendenta tiesības un pienākumi**

8.1. Pretendents nodrošina, lai piedāvājums tiktu noformēts atbilstoši Nolikuma prasībām.

8.2. Katrs pretendents, iesniedzot pieteikumu, apņemas ievērot visus Nolikumā minētos nosacījumus.

8.3. Pretendentam līdz piedāvājumu iesniegšanas termiņa beigām, savlaicīgi iesniedzot pieprasījumu, ir tiesības saņemt papildu informāciju par iepirkuma priekšmetu un tehnisko specifikāciju.

8.4. Pretendentiem ir pienākums sekot līdzi un ņemt vērā iepirkumu komisijas skaidrojumus vai atbildes, kas tiek publicētas pašvaldības mājas lapā internetā.

**PIELIKUMĀ:**

1. Pieteikums;

2. Tehniskā specifikācija;

3. Finanšu piedāvājuma forma.

**1. PIELIKUMS** iepirkuma nolikumam

Veselības apdrošināšanas pakalpojumi

SIA „Daugavpils autobusu parks” darbiniekiem

Identifikācijas numurs DAP 2025/08

**PIETEIKUMS**

Daugavpilī

Komersants

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļu maksātāja (PVN) reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas amats, vārds, uzvārds, tālr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tā vadītāja ar paraksta tiesībām (vārds, uzvārds) personā, ar šī pieteikuma iesniegšanu:

1. Piesakās piedalīties iepirkumā  [„Veselības apdrošināšanas pakalpojum](#page1)i  [SIA „Daugavpils autobusu parks” darbiniekie](#page1)m”, identifikācijas numurs DAP 2025/08, piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
2. \_\_\_\_\_\_\_\_\_\_\_\_\_apliecina, ka:
3. visa sniegtā informācija ir pilnīga un patiesa;
4. piekrīt visiem nolikuma nosacījumiem;
5. nekādā veidā nav ieinteresēts nevienā citā piedāvājumā, kas iesniegts šajā iepirkumā;
6. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības.

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**2. PIELIKUMS** iepirkuma nolikumam

Veselības apdrošināšanas pakalpojumi

SIA „Daugavpils autobusu parks” darbiniekiem

Identifikācijas numurs DAP 2025/08

**TEHNISKĀ SPECIFIKĀCIJA**

***Tehniskajā piedāvājumā jāiekļauj sekojoša informācija un jāpievieno šādi dokumenti:***

1. **VISPĀRĒJĀS PRASĪBAS**:
   1. Apdrošināšanai ir jābūt derīgai visā Latvijas Republikas teritorijā, nodrošinot tās darbību 24 stundas diennaktī.
   2. Paredzamais apdrošināšanas periods (līguma periods) - 12 kalendārie mēneši. Polises darbības termiņš sākas 2025.gada 1.jūnijā.
   3. Apdrošināšanas prēmija 1 personai apdrošināšanas periodā nedrīkst pārsniegt EUR 240,00.
   4. Paredzamais kopējais Pasūtītāja apdrošināmo darbinieku skaits ir apmērām 175. Pakalpojuma sniegšanas laikā pakalpojuma saņēmēju skaits var tikt palielināts vai samazināts. Līguma faktiskais darbinieku skaits tiks precizēts pie līguma slēgšanas.
   5. Pretendents nodrošina savas filiāles darbību Daugavpils pilsētas administratīvajā teritorijā ar darba laiku vismaz 5 darba dienas.
   6. Pretendenta tehniskajām piedāvājumam jāatbilst vispārīgām parsībām un jāaizpilda vismaz miniālās prasības, kas norādītas tehniskajā specifikācijā. Vērtējot iesniegtos piedāvājumus, par papildus iekļautiem pakalpojumiem tiek piešķirti papildus punkti saskaņā ar vērtēšanas kritērijiem. Ja izpildītas tikai minimālās prasības, punkti netiek piešķirti.
2. **OBLIGĀTĀS PRASĪBAS**

|  |  |  |
| --- | --- | --- |
| **Nr.p.k.** | **OBLIGĀTĀS PRASĪBAS** | **Pretendenta piedāvājums**  **nodrošina/nenodrošina** |
| 1 | Iekļaujot jaunus apdrošināmos darbiniekus, kā arī izslēdzot apdrošinātos darbiniekus no apdrošināto saraksta, Pretendentam jāveic prēmijas aprēķins proporcionāli atlikušajam periodam par pilniem mēnešiem (tas nozīmē, ka viena mēneša apdrošināšanas prēmija tiek noteikta kā 1/12 daļa no gada apdrošināšanas prēmijas). Aprēķinot prēmijas atlikumu par izslēgtajām personām, netiek ņemti vērā administratīvie izdevumi. |  |
| 2 | Pasūtītājam ir tiesības bez papildus maksas apdrošināšanas līguma darbības laikā pārtraukt Pasūtītāja darbiniekam izsniegtu apdrošināšanas polisi, ja ir izbeigtas darba tiesiskās attiecības ar šo darbinieku. |  |
| 3 | Pretendenta līguma iestāžu sarakstā ir jābūt šādām ārstniecības iestādēm - SIA “Daugavpils reģionālā slimnīca”, Daugavpils pilsētas centrālā poliklīnika, Daugavpils mikrorajonu poliklīnikām, Daugavpils pilsētas **privātklīnika „Ģimenes veselība”,** Medicīnas sabiedrība ARS, Veselības centrs 4, Gremošanas slimību centrs “Gastro”, Traumatoloģijas un ortopēdijas slimnīca, Paula Stradiņa Klīniskā universitātes slimnīca, Rīgas Austrumu Klīniskā universitātes slimnīca, Latgales medicīnas centrs. |  |
| 4 | Pretendentam jānodrošina iespēja norēķināties par sniegtajiem pakalpojumiem veselības iestādēs ar elektroniskajām Veselības apdrošināšanas kartēm. |  |
| 5 | Pretendentam jānodrošina katrs Pasūtītāja apdrošinātais darbinieks ar individuālo veselības apdrošināšanas karti, detalizētu veselības apdrošināšanas programmas aprakstu ar skaidri atšifrētiem ārstnieciskajiem pakalpojumiem, limitiem, atlaižu apmēriem, ierobežojumiem un izņēmumiem attiecīgajiem pakalpojumiem, t.sk. apdrošinātāja pakalpojumu cenrādi (kādas summas tiks atmaksātas par pakalpojumiem, kas tiek saņemti līguma organizācijās un ārpus Pretendenta līguma organizācijām) un informāciju par apdrošināšanas atlīdzības saņemšanas kārtību un noteikumiem, iestājoties apdrošināšanas gadījumam. Pretendentam Pasūtītāja apdrošinātajiem darbiniekiem ir jānodrošina arī Pretendenta aktuālo līguma iestāžu saraksta pieejamība. |  |
| 6 | Visiem apdrošināšanas segumā ietvertajiem veselības aprūpes pakalpojumiem (t.sk. arī gadījumos, ja apdrošināšanas segums nav spēkā pilnu apdrošināšanas periodu un/vai ārstēšanās nepieciešamība ir noteikta pirms apdrošināšanas spēkā stāšanās) jābūt pieejamiem pilnā apmērā, sākot ar polises pirmo darbības dienu, un visā polises darbības laikā. |  |
| 7 | Pretendentam jānodrošina iespēja Pasūtītājam veikt izmaiņas apdrošināto darbinieku sarakstā ne retāk kā 1 reizi mēnesī visā apdrošināšanas polises darbības laikā, izslēdzot no tā personas un pievienojot jaunas personas uz tādiem pašiem apdrošināšanas noteikumiem kā esošajiem darbiniekiem. |  |
| 8 | Pretendents piedāvājumā noteiktajā kārtībā un apmērā, ievērojot Tehniskās specifikācijas prasības, sedz:   * ambulatorās, stacionārās aprūpes un zobārstniecības izdevumus, kuri sniegti ārstniecības iestādēs, kuras ir Pretendenta līgumorganizācijas, kā arī ārstniecības iestādēs, kuras nav Pretendenta līgumorganizācijas; * medikamentu, kuri iegādāti aptiekās, kuras ir Pretendenta līgumorganizācijas, iegādes izdevumus. Pretendents var piedāvāt apmaksāt medikamentus uz tādiem pašiem noteikumiem arī Pretendenta nelīgumorganizācijās, ja tos izrakstījis ārstējošais ārsts; * Pretendents nodrošina čeku par saņemtajiem pakalpojumiem vai veiktajām iegādēm pieņemšanu un apmaksu, bez minimālās summas ierobežojumiem vienam čekam, visu līguma darbības laiku, kā arī 90 (deviņdesmit) kalendārās dienas pēc polišu darbības beigām, ja attiecīgais pakalpojums saņemts noslēgtā līguma ar veselības apdrošināšanas pakalpojuma sniedzēju darbības periodā; * Pretendents nodrošina iespēju pieteikt atlīdzības un iesniegt dokumentus elektroniski, nosūtot tos Pretendentam uz e-pastu vai reģistrējot speciāli šim nolūkam izveidotā interneta vietnē. Pretendentam jānodrošina iespēja atlīdzību dokumentus iesniegt arī papīra formā, nosūtot tos pa pastu vai arī iesniedzot personīgi Pretendenta pārstāvniecībās; * Pretendentam pirms atlīdzības izmaksas elektroniski e-pasta vēstulē ir jāpaziņo apdrošinātajai personai par atlīdzības izmaksu un tās apmēru. |  |
| 9 | Pretendents visu līguma darbības laiku nodrošina piedāvājumā norādītos apdrošināšanas polišu noteikumus. |  |
| 10 | Ja apdrošināšanas programmā paredzētos pakalpojumus apdrošinātās personas saņēmušas ārstniecības iestādēs, kas nav apdrošinātāja līguma organizācijas, apdrošinātājam jānodrošina maksājuma dokumentu apmaksa ne vēlāk kā 7 darba dienu laikā pēc visu nepieciešamo dokumentu saņemšanas, 2 darba dienu laikā, ja dokuments ir iesniegts elektroniski, izmaksājot apdrošināšanas atlīdzību uz norādīto apdrošinātās personas bankas kontu. |  |
| 11 | Pretendents nodrošina iespēju Pasūtītāja darbiniekiem par saviem līdzekļiem veikt ģimenes locekļu veselības apdrošināšanu uz tādiem pašiem noteikumiem un tādām pašām izmaksām kā Pasūtītājam. Polišu saņemšanai Pasūtītāja darbinieku ģimenes locekļi var pieteikties 30 (trīsdesmit) kalendāro dienu laikā no Pasūtītāja kolektīvās veselības apdrošināšanas polises noslēgšanas brīža. Ja tiek apdrošināts ģimenes loceklis, kas vecāks par 75 gadiem, vai ģimenes locekļu skaits būs vairāk nekā 15%, pretendents ir tiesīgs izvērtēt risku un piemērot tā polisei uzcenojumu. |  |
| 12 | Par maksas pakalpojumu saņemšanu stacionārā, pretendentam pēc apdrošinātās personas vai viņa pārstāvja pieprasījuma, ir jāizsniedz garantijas vēstule par pakalpojumu apmaksu, ja pakalpojums tiek saņemts Pretendenta līgumiestādē. |  |
| 13 | Ja apdrošināšanas līgumā paredzētos pakalpojumus apdrošinātās personas saņēmušas iestādēs, kas nav pretendenta līgumiestādes, pretendentam jānodrošina šo pakalpojumu apmaksa, atbilstoši tehniskās specifikācijas prasībām. |  |
| 14 | Visiem pakalpojumiem, atbilstoši apdrošināšanas programmai, jābūt pieejamiem, sākot ar polises pirmo darbības dienu un visā polises darbības laikā. |  |
| 15 | Pretendentam jānodrošina iespēja apdrošinātai personai saņemt veselības kartes dublikātu gadījumā, ja tā tiek nozaudēta, nozagta vai sakarā ar uzvārda, vārda maiņu, bez papildus samaksas. |  |
| 16 | Pretendentam jānodrošina bezmaksas VID izziņu sagatavošana un izsniegšana apdrošinātām personām par iesniegtajiem čekiem, kuri saskaņā ar veselības apdrošināšanas programmu netiek apmaksāti 100% apmērā. |  |
| 17 | Pēc Pasūtītāja pieprasījuma, pretendentam ir pienākums novadīt informatīvu semināru Pasūtītāja norādītās telpās par Polises segumu, nosacījumiem. |  |
| 18 | Pasūtītāja darbiniekiem automātiski jābūt piešķirtam speciālām cenām citos apdrošināšanas veidos (OCTA, KASKO, ĪPAŠUMA APDROŠINĀŠANA, CEĻOJUMU APDROŠINĀŠANA, NELAIMES GADĪJUMU APDROŠINĀŠANA). |  |

**PAMATPROGRAMMAS SPECIĀLĀS PRASĪBAS/PRETENDENTA PIEDĀVĀJUMS:**

|  |  |  |
| --- | --- | --- |
| Nr. p.k. | Programmas apraksts | Pretendenta piedāvājums nodrošina/nenodrošina |
| 1 | **AMBULATORĀ UN STACIONĀRĀ APRŪPE** (limits – ne mazāk kā **EUR 4 000,0** kalendārā gada ietvaros.)  **Ambulatorā aprūpe 100 %** **apmērā, neparedzot limitu par saslimšanas gadījumu un apakšlimitu par pakalpojumu.** |  |
| 2 | Bez ārstējošā ārsta nosūtījuma, Maksas ģimenes ārsta, maksas terapeita, maksas ginekologa pakalpojumi (neierobežots konsultāciju/apmeklējumu skaits noteiktā ambulatorās un stacionārās aprūpes limita ietvaros) |  |
| 3 | Bez ārstējošā ārsta nosūtījuma, Ārstu speciālistu, docentu un profesoru (tai skaitā alergologa, dermatologa un fizioterapeita) konsultācijas un ārstēšanas pakalpojumi (neierobežots konsultāciju/apmeklējumu skaits noteiktā ambulatorās un stacionārās aprūpes limita ietvaros); |  |
| 4 | Bez ārstējošā ārsta nosūtījuma, Papildu vērtējamās speciālistu maksas konsultācijas ar tādu pašu vienas konsultācijas limitu, iekļaujot kopējā ambulatorajā limitā vismaz 1 konsultāciju apdrošināšanas periodā sekojošiem speciālistiem: dietologa, podologa, imunologa, homeopāta. |  |
| 5 | Bez ārstējošā ārsta nosūtījuma, Ārstniecības personas mājas vizītes un to laikā sniegtie medicīniskie pakalpojumi ne mazāk kā EUR 15,00 neierobežots konsultāciju/apmeklējumu skaits noteiktā ambulatorās un stacionārās aprūpes limita ietvaros; |  |
| 6 | Bez ārstējošā ārsta nosūtījuma, Veselības pārbaudes medicīnisko izziņu noformēšanai (autotransporta vadīšanai, ieroču nēsāšanas atļaujai, laulību noslēgšanai, mācību iestādes apmeklēšanai u.c.) |  |
| 7 | Bez ārstējošā ārsta nosūtījuma Obligātās darbinieku veselības pārbaudes darba pienākumu izpildei nepieciešamajā apjomā atbilstoši spēkā esošajiem Ministru kabineta noteikumiem. |  |
| 8 | Ar ārstējošā ārsta nosūtījumu: Pilna asins aina, asins un urīna bioķīmiskie rādītāji (aknu testi un fermenti, slāpekļa vielmaiņa, olbaltumvielas, iekaisuma marķieri un reimotesti, glikozes regulācija (glikoze, glikozes slodzes tests, glikohemoglobīns, C peptīds) elektrolīti, lipīdi), asins grupas un rēzus piederības noteikšana, koaguloģijas rādītāji (asins tecēšanas laiks, asins recēšanas laiks, APTL, INR, protrombīna, fibrinogēna, trombīna un antitrombīna III izmeklējumi), HBs Ag, vairogdziedzera hormoni un izmeklējumi (T3, T4, TSH, antivielas pret tireoperoksidāzi), ērču encefalīta antivielu noteikšana, parathormons, lizocīms, cistatīns C, ginekoloģiskās iztriepes un onkocitoloģija, prostatas eksprimāta izmeklēšana, krēpu analīze (mikroskopija, astmas elementi, citoloģija), ātrais tests uz ß hemolītisko streptokoku, eozinofīlie leikocīti deguna sekrētā, urīna klīniskā analīze, fēču izmeklējumi (koprogramma, slēptās asinis, parazītu oliņas), serozo dobumu un smadzeņu šķidrumu analīze un izmeklējumi (ērču encefalīta vīrusa IgM likvorā, amilāze, kreatinīns, kopējais olbaltums), citoloģija, alerģiskie paneļi, 25-OH-vitamīns D. |  |
| 9 | Ar ārstējošā ārsta nosūtījumu: Ārstnieciskās manipulācijas (injekcijas, blokādes, pārsiešanas u.c.) (neierobežots pakalpojumu skaits, neparedzot limitu par katru konkrētu pakalpojumu noteiktā ambulatorās un stacionārās aprūpes limita ietvaros); |  |
| 10 | Ar ārstējošā ārsta nosūtījumu: Plaša spektra diagnostiskie un dārgo tehnoloģiju izmeklējumi – elektrokardiogrāfija, ehokardiogrāfija, ultraskaņas izmeklējumi (vēdera sonogrāfija ar aknu, žultspūšļa u.c. izmeklēšanu, urīntrakta, nieru un urīnpūšļa sonogrāfiska izmeklēšana, dzemdes vai prostatas ultrasonogrāfiska izmeklēšana ar endokavitālo zondi, asinsvadu sonogrāfiska izmeklēšana un doplerogrāfija), neirogrāfija, elektromiogrāfija, optiskās koherences tomogrāfija, osteodensitometrija, fibrolaringoskopija, videostroboskopija, bronhoskopija, scintigrāfija, kolonoskopija, magnētiskās rezonanses izmeklējumi ar un bez kontrastvielas, orgānu un ķermeņa daļu rentgenuzņēmumi, mamogrāfija, fibrogastroskopija u.c. endoskopiskie izmeklējumi, (neierobežots pakalpojumu skaits, neparedzot limitu par katru konkrētu pakalpojumu noteiktā ambulatorās un stacionārās aprūpes limita ietvaros) |  |
| 11 | Ar ārstējošā ārsta nosūtījumu: Fizikālās terapijas pakalpojumi – bez limitu un apmeklējumu skaita ierobežojumiem, neparedzot limitu par katru konkrētu pakalpojumu noteiktā ambulatorās un stacionārās aprūpes limita ietvaros |  |
| 12 | **Valsts neatliekamā medicīniskā palīdzība:**  1. Valsts neatliekamā medicīniskā palīdzība;  2. Pēkšņu saslimšanu un traumu gadījumos neatliekamā medicīniskā palīdzība visu diennakti, tai skaitā arī daļēji pamatota izsaukuma izmaksu segšana. |  |
| 13 | **Stacionārā aprūpe 100 %** **apmērā ar ārstējošā ārsta nosūtījumu, limits – ne mazāk kā EUR 1000,0** **par vienu stacionēšanās gadījumu.**  **Pakalpojumi diennakts un dienas stacionārā:**  1. Maksa par katru diennakts un dienas stacionārā pavadīto dienu, sākot ar pirmo stacionārā pavadīto dienu;  2. Ārstu speciālistu, docentu un profesoru konsultācijas;  3. Diagnostiskie, laboratoriskie un instrumentālie izmeklējumi;  4. Maksas operācijas bez skaita ierobežojuma;  5. Ārstēšanās paaugstinātā servisa apstākļos. |  |

|  |  |  |
| --- | --- | --- |
| **ĀRSTU KONSULTĀCIJAS** | **Līgumiestādēs un nelīgumiestādēs, EUR:** | **Pretendenta piedāvājums** |
| Pirmreizēja konsultācija pie profesora, docenta un augstākās kvalifikācijas speciālista | ne mazāk kā 35,0 |  |
| Atkārtota konsultācija pie profesora, docenta un augstākās kvalifikācijas speciālista mēneša laikā | ne mazāk kā 35,0 |  |
| Pirmreizēja konsultācija pie ārsta speciālista | ne mazāk kā 35,0 |  |
| Atkārtota konsultācija pie ārsta - speciālista mēneša laikā | ne mazāk kā 35,0 |  |
| Ģimenes ārsta, terapeita mājas vizīte un to laikā sniegtie medicīniskie pakalpojumi t.sk. transporta pakalpojumi | ne mazāk kā 15,0 |  |
| Valsts Neatliekamā medicīniskā palīdzība | ne mazāk kā 70,0 |  |
| INSTRUMENTĀLIE IZMEKLĒJUMI UN DIAGNOSTIKA | Līgumiestādēs un nelīgumiestadēs 100% saskaņā ar programmas nosacījumiem un cenrādi: |  |
| Kolposkopija | ne mazāk kā 22,0 |  |
| Ehokardiogrāfija, veloergometrija | ne mazāk kā 22,0 |  |
| Elektrokardiogramma | ne mazāk kā 8,0 |  |
| Fluorogramma | ne mazāk kā 8,0 |  |
| Rentgenizmeklēšana bez kontrastvielas | ne mazāk kā 8,0 |  |
| Mammogrāfija | ne mazāk kā 22,0 |  |
| Ultrasonogrāfija iekšējiem orgāniem un locītavām | ne mazāk kā 22,0 |  |
| Asinsvadu doplerogrāfiskie, dupleksskenēšanas izmeklējumi | ne mazāk kā 22,0 |  |
| Dermatoskopija | ne mazāk kā 10,0 |  |
| Dārgās diagnostiskās tehnoloģijas t.sk. anestēzija un sedācija | kopējā limita 100,0 EUR ietvaros: |  |
| Skaitļotājtomogrāfiskie izmeklējumi | ne mazāk kā 100,0 |  |
| Magnētiskās rezonanses izmeklējums | ne mazāk kā 100,0 |  |
| Endoskopijas izmeklējumi | ne mazāk kā 100,0 |  |
| Neirogrāfija, elektromiogrāfija | ne mazāk 35,0 |  |
| Optiskās koherences tomogrāfija | ne mazāk 35,0 |  |
| Osteodensitometrija | ne mazāk 35,0 |  |
| Fibrolaringoskopija, videostroboskopija, bronhoskopija | ne mazāk 35,0 |  |
| Gastrointestinālie endoskopiskie izmeklējumi (gastroskopija u.c.) | ne mazāk 35,0 |  |
| Scintigrāfija | ne mazāk 100,0 |  |
| Kolonoskopija | ne mazāk 100,0 |  |
| LABORATORISKIE IZMEKLĒJUMI:  Pilna asins aina, asins un urīna bioķīmiskie rādītāji (aknu testi un fermenti, slāpekļa vielmaiņa, olbaltumvielas, iekaisuma marķieri un reimotesti, glikozes regulācija (glikoze, glikozes slodzes tests, glikohemoglobīns, C peptīds) elektrolīti, lipīdi), asins grupas un rēzus piederības noteikšana, koaguloģijas rādītāji (asins tecēšanas laiks, asins recēšanas laiks, APTL, INR, protrombīna, fibrinogēna, trombīna un antitrombīna III izmeklējumi), HBs Ag, vairogdziedzera hormoni un izmeklējumi (T3, T4, TSH, antivielas pret tireoperoksidāzi), ērču encefalīta antivielu noteikšana, parathormons, lizocīms, cistatīns C, ginekoloģiskās iztriepes un onkocitoloģija, prostatas eksprimāta izmeklēšana, krēpu analīze (mikroskopija, astmas elementi, citoloģija), ātrais tests uz ß hemolītisko streptokoku, eozinofīlie leikocīti deguna sekrētā, urīna klīniskā analīze, fēču izmeklējumi (koprogramma, slēptās asinis, parazītu oliņas), serozo dobumu un smadzeņu šķidrumu analīze un izmeklējumi (ērču encefalīta vīrusa IgM likvorā, amilāze, kreatinīns, kopējais olbaltums), citoloģija, alerģiskie paneļi, 25-OH-vitamīns D, anti SARS-CoV -2 vienu reizi polises darbības laikā | Līgumiestādēs un nelīgumiestādēs:  100% |  |
| MANIPULĀCIJAS UN PROCEDŪRAS | Līgumiestādēs un nelīgumiestādēs: |  |
| Injekcijas – intramuskulārās, zemādas | 100% apmērā |  |
| Injekcija – intravenozā | 100% apmērā |  |
| Infūzija vēnā | 100% apmērā |  |
| Blokāde | 100% apmērā |  |
| Brūces apstrāde un pārsiešana | 100% apmērā |  |
| Ekscīzija | 100% apmērā |  |
| Incīzija | 100% apmērā |  |
| Biopsija | 100% apmērā |  |
| MEDICĪNISKĀS KOMISIJAS |  |  |
| Ar darba specifiku saistītā obligātā veselības pārbaude | līgumiestādēs 100%, nelīgumiestādēs ne mazāk kā 50,00 |  |
| Medicīniskās apskates un izziņas – autovadītājiem, ieroču iegādes atļaujas saņemšanai | ne mazāk kā 30,0 par katru izziņu |  |
| Veselības pārbaude medicīniskās dokumentācijas noformēšanai | ne mazāk kā 30,0 |  |
| MAKSAS STACIONĀRS | ne mazāk kā 600,0 par gadījumu |  |
| Paaugstināta servisa palāta stacionārā dienā | norādītā limita ietvaros |  |
| Gultas diena maksas stacionārā (nelīgumiestādēs) | norādītā limita ietvaros |  |
| Maksas operācija | saskaņā ar programmas nosacījumiem |  |

**PAPILDPROGRAMMAS PRASĪBAS:**

|  |  |  |
| --- | --- | --- |
| Nr. p.k. | Papildprogrammas apraksts  Minimālās prasības | Pretendenta piedāvājums (komentāri) |
| 1 | **MEDIKAMENTU IEGĀDE:**  Apdrošinājuma summa **EUR 150,0** (atlīdzības limits **EUR 75,0**) apdrošināšanas perioda ietvaros.   1. Tiek apmaksāti jebkura ārstējošā ārsta vai ģimenes ārsta izrakstīti Latvijas Republikas Zāļu reģistrā reģistrēti medikamenti *(nepiemērojot neapmaksāto medikamentu sarakstu);* 2. Tiek apmaksāti gan apdrošinātāja līguma iestādēs, gan nelīgumiestādēs iegādātie medikamenti. |  |
| 2 | **ZOBĀRSTNIECĪBAS PAKALPOJUMI:**  Apdrošinājuma summa **EUR 300,00** (atlīdzības limits **EUR 150,0**) apdrošināšanas perioda ietvaros**.** Zobārstniecības pakalpojumus jānodrošina jebkurā medicīnas iestādē bez cenrāža pielietošanas.  1. Mutes dobuma higiēnas pasākumi bez skaita ierobežojuma;  2. Zobārstu – speciālistu konsultāciju pakalpojumi;  3. Neatliekamā palīdzība akūtu zobu sāpju gadījumā (zoba izraušana vai medikamentu uzlikšana);  4. Profilaktiskās apskates;  5. Terapeitiskie zobārstniecības pakalpojumi;  6. Ambulatori ķirurģiskie zobārstniecības pakalpojumi;  7. Periodonta slimību ārstēšana;  8. Vietējā anestēzija;  9. Diagnozes precizēšanai nepieciešamās rentgenogrammas. |  |
| 3 | **Maksas stacionārā rehabilitācija:**  Apdrošinājuma summa **EUR 200,0** apdrošināšanas perioda ietvaros. Tiek apmaksāta ārstēšanās ar ārsta norīkojumu atbilstoši diagnozei un medicīniskajām indikācijām sanatorijās un specializētajās rehabilitācijas iestādēs, pēc smagām operācijām, saslimšanām un traumām 100% apmērā. |  |

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**3. PIELIKUMS** iepirkuma nolikumam

Veselības apdrošināšanas pakalpojumi

SIA „Daugavpils autobusu parks” darbiniekiem

Identifikācijas numurs DAP 2025/08

**FINANŠU PIEDĀVĀJUMS**

Iepazinušies ar iepirkuma Veselības apdrošināšanas pakalpojumi SIA „Daugavpils autobusu parks” darbiniekiem”, identifikācijas numurs DAP 2025/08 prasībām, piedāvājam veikt Jūsu uzņēmuma darbinieku un viņu radinieku veselības apdrošināšanu par šādu cenu:

|  |  |
| --- | --- |
| **Pamatprogrammas apdrošināšanas prēmija**  **1 darbiniekam** | **Summa EUR** |
|  |

Mēs apliecinām, ka:

*  Apdrošināšanas polise darbosies visā Latvijas teritorijā 24 stundas diennaktī.
*  Apdrošināšanas polises darbības termiņš ir 12 kalendārie mēneši.
*  Katrai apdrošinātai personai tiks izsniegta veselības apdrošināšanas karte ar programmas aprakstu.
*  Nekādā veidā neesam ieinteresēti nevienā citā piedāvājumā, kas iesniegts šajā iepirkumā.
*  Nav tādu apstākļu, kuri liegtu mums piedalīties iepirkumā un izpildīt tehniskajā specifikācijā norādītās prasības.

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |